
Për një ndryshim në udhëzimin e ministRIt të punës, ÇËshtjeve Sociale dhe shanseve të barabarta nr.1281, datë 15.7.2004 “Për disa ndryshime në udhëzimin nr.1766/1, datë 17.9.2003 “Për zbatimin e vendimit të Këshillit të ministrave nr.277, datë 18.6.1997 “Për përfitimin nga statusi i të verbërit”” (i ndryshuar)”

Mbështetur në nenin 102 pika 4 të Kushtetutës së Republikës së Shqipërisë dhe në zbatim të pikës 4 të vendimit të Këshillit të Ministrave nr.277, datë 18.6.1997 “Për përfitimet nga statusi i të verbërit”, si dhe të vendimit të Këshillit të Ministrave nr.245, datë 27.4.2006 “Për përcaktimin e pagës minimale në shkallë vendi”,

udhëzoj:

Në udhëzimin e Ministrit të Punës, Çështjeve Sociale dhe Shanseve të Barabarta nr.1766/1, datë 17.9.2003 “Për zbatimin e vendimit të Këshillit të Ministrave nr.277, datë 18.6.1997 “Për përfitimin nga statusi i të verbërit” ( i ndryshuar), bëhen ndryshimet si vijon:
1. Në pikën 2 të udhëzimit, kudo ku përdoret shprehja “…6800 lekë në muaj…” zëvendësohet me shprehjen “…është 8000 lekë në muaj…”.
2. Në pikën 3 të udhëzimit, shprehja “…prej 13 600 lekë në muaj (2 x 6800 lekë)…”, zëvendësohet me shprehjen “…është 16 500 lekë në muaj…”.
3. Në pikën 4 dhe 5 të udhëzimit, shprehja “…përkatësisht 20 400 lekë në muaj (3x6800 lekë) zëvendësohet me shprehjen “përkatësisht 24 800 lekë në muaj…”.
4. Në pikën 6 të udhëzimit, shprehja “është 10 200 lekë në muaj (150% 6800)” zëvendësohet me shprehjen “12 000 lekë në muaj.”.
Ky udhëzim hyn në fuqi pas botimit në Fletoren Zyrtare dhe i shtrin efektet financiare nga data 1.9.2006.

